section_heading: Bordeli
paragraph_text: U izvorima se opisuje kako su bordeli vrlo prljavi, kako vonjaju po karakterističnim mirisima koji se zadržavaju u skučenim i slabo provjetrenim prostorijama, kao i po dimu iz svjetiljki, kao što zamjećuje Seneka Stariji: "još smrdi na čađ iz bordela".<ref>Seneka Stariji, Kontroverzije, I, 2, 21 (redolet adhuc fuliginem fornicis). V. i Horacije, Satire, I, 2, 30: "a druga ne će imati ništa osim što će stajati u smrdljivoj sobici [u bordelu]"; Petronije, Satirikon, 22: "Askilt je bio izmučen svim nevoljama i već je tonuo u san, kad mu je služavka, koja je bila tako nepristojno dotjerana, utrljala čađ po cijelom licu i crvenilom mu obojila usne i vrat dok je drijemao"; Prijapske pjesme, XIII, 9‒10: "Stoga, tko god želi, neka uđe ovamo, ogaravljen crnom čađi bordela".